**Muudatus nr 7**

07.10.2015 sõlmitud

üürilepingule nr Ü9170/15

KOKKULEPE ÜÜRILEPINGU MUUTMISEKS

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Terviseamet**, registrikood 70008799,asukoht Paldiski mnt 81, Tallinn 10617 (edaspidi nimetatud *üürnik*), mida esindab põhimääruse alusel peadirektor Birgit Lao,

edaspidi eraldi või ühiselt nimetatud *pool* või *pooled*,

võttes arvesse, et:

1. poolte vahel on 07.10.2015 sõlmitud üürileping nr Ü9170/15 (edaspidi nimetatud *leping*), mille kohaselt on üürnikul õigus kasutada **Tallinnas Paldiski mnt 81** asuvat üüripinda;
2. pooled on kokku leppinud, et üürileandja osutab kõrvalteenusena alates 01.10.2024 mehitatud valve teenust (kood 711), mistõttu muudetakse lisas nr 2 toodud kohustuste jaotust ja lisatakse lisasse nr 3 valveteenuse kuluprognoos. Perioodil 01.10.2024 – 31.12.2024 tasub Terviseamet kogu hoone mehitatud valve teenuse eest ning alates 01.01.2025 on igakuise tasu suurus vastavalt üürniku kasutuses olevale üüripinna proportsioonile;
3. seoses külmkambri paigaldamisega hoone III korrusele on pooled kokku leppinud muuta teenuse mahu suurenemise tõttu üüris sisalduvat tehnohoolduse tasu lisas nr 3;
4. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

leppisid kokku alljärgnevas (edaspidi nimetatud *kokkulepe*):

1. Muuta **lepingu lisa nr 2** „**Poolte kohustused üüripinna korrashoiu tagamisel ja teenuste liigitus**“ ja asendada see **alates 01.10.2024** kokkuleppe lisaga nr 1.
2. Muuta **lepingu lisa nr 3** „**Üür ja kõrvalteenuste tasud**“ja asendada see **alates 01.07.2024** kokkuleppe lisaga nr 2.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe on koostatud ja allkirjastatud digitaalselt.
5. Kokkulepe jõustub viimase digiallkirja andmise kuupäevast arvates.

**Kokkuleppele lisatud lepingu lisad:**

1. **Lepingu lisa nr 1 – Poolte kohustused üüripinna korrashoiu tagamisel ja teenuste liigitus**
2. **Lepingu lisa nr 3 – Üür ja kõrvalteenuste tasud**

**Üürileandja Üürnik**

*(allkirjastatud digitaalselt) (allkirjastatud digitaalselt)*

Karel Aasrand Birgit Lao

haldusteenuste direktor peadirektor

Riigi Kinnisvara AS Terviseamet